

Poziv za sudjelovanje na informativno – edukativnom modulu

**OSTVARIVANJE CILJEVA DOKUMENTA** ApolitikA,

Arhitektonske politike Republike Hrvatske 2013 – 2020,

Nacionalne smjernice za vrsnoću i kulturu građenja

Poštovani,

Projekt Zdravi grad Poreč, Projekt Vinkovci zdravi grad, Hrvatska mreža zdravih gradova, Ministarstvo graditeljstva i prostornoga uređenja, Hrvatska komora arhitekata i DAGIT Vinkovci u suradnji s Radnom skupinom za praćenje implementacije ciljeva dokumenta ApolitikA, organiziraju informativno – edukativni modul na temu ***Ostvarivanje ciljeva dokumenta ApolitikA*.** Na modulu će se raspravljati o nekim relevantnim temama obuhvaćenim dokumentom.

Modul će se održati u Poreču **29. lipnja 2015. godine** u prostorima Zdravog grada Poreč, M. Gioseffi 4 – Poreč.

U 2014. godini je Radna skupina nastojala promovirati i prezentirati ideje, kao i osnovne ciljeve ovog dokumenta hrvatskoj stručnoj javnosti, te je u suradnji s Hrvatskom gospodarskom komorom organizirala šest informativno- edukacijskih modula. Arhitektonske politike ciljano doprinose razvoju arhitekture koja oblikuje prostore u kojima svakodnevno živimo i radimo. Stoga držimo ključnim podizanje svijesti putem rasprave o značaju, uvjetima i mogućnostima arhitekture u Hrvatskoj.

Ove će godine također biti organizirani informativno- edukativni moduli, prvi u nizu održao se u Vinkovcima, a nastavlja u Poreču. Program modula nalazi se u prilogu ovog poziva.

Pozvani sudionici su predstavnici ministarstava, državnih zavoda, ureda i agencija, znanstvenih i kulturnih institucija, strukovnih organizacija, akademske zajednice, javnih poduzeća i organizacija civilnog društva te istaknuti pojedinci.

Sudjelovanje na informativno – edukativnom modulu je **bez kotizacije**, te **se boduje prema programu stručnog usavršavanja**.

U prilogu:

* Program informativno- edukativnog modula
* Prijavnica za sudjelovanje